Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan hakemuksen julkaiseminen

(2020/C 152/05)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

”Rioja”

PDO-ES-A0117-AM06

Hakemuksen jättöpäivä: 24.9.2018

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1 Oikaisu

Oikaistaan tuote-eritelmän 8 jakson (sovellettavat vaatimukset) b.7.1 kohdan toisen alakohdan sanamuodossa havaittu virhe. Tämä ei vaikuta yhtenäiseen asiakirjaan.

Sanamuotoa on muutettava seuraavasti:

”Hyväksymisprosessiin kuuluvat tarkastukset tehdään kullekin tasalaatuiselle lähetykselle ja erälle, ja niissä on noudatettava sääntelyneuvoston laatimia standardeja viineille, joissa voidaan käyttää suojattua alkuperänimitystä ”Rioja””.

2.2 Tiettyjen valkoisten lajikkeiden käyttöä koskevan rajoituksen poistaminen

Tuote-eritelmän 3.b.1 kohdassa otsikoihin ”VALKOINEN” ja ”ROSEE” sekä yhtenäisen asiakirjan 2.5.1 kohtaa ”Erityiset viininvalmistusmenetelmät” on muutettava.

Poistetaan kohta, jonka mukaan rypälelajikkeet Chardonnay, Sauvignon Blanc ja Verdejo eivät saa olla valko- ja roseeviineissä lopputuotteen pääasiallisia lajikkeita.

Suojatun alkuperänimityksen ”Rioja” sääntelyneuvosto laajensi hyväksyttyjen valkoisten ja punaisten lajikkeiden luetteloa vuosina 2008 ja 2009. Tämä oli strateginen päätös, joka tehtiin Rioja-viiniä koskevassa strategisessa suunnitelmassa 2005–2020 annetun markkinamahdollisuudet huomioon ottavan suosituksen mukaisesti.

Säilyttääkseen valkoviinien ominaisuudet sääntelyneuvosto päätti, että lajikkeet Chardonnay, Sauvignon Blanc ja Verdejo eivät saa olla pääasiallisia lajikkeita lopputuotteessa. Ajatuksena oli, että niiden lisääminen täydentäisi viinien ominaisuuksia ja auttaisi vähitellen hallitsemaan näiden lajikkeiden viljelyä ja käsittelyä.

Päätöksen kaupalliset seuraukset olivat erittäin myönteiset, sillä Rioja-valkoviinien laadun arvostus nousi ja niiden myynti kasvoi huomattavasti markkinoiden keskiarvoa paremmin.

Tämän perusteella suojatun alkuperänimityksen ”Rioja” sääntelyneuvosto päätti 11. marraskuuta 2016 pidetyssä täysistunnossa, että lajikkeiden Chardonnay, Sauvignon Blanc ja Verdejo osuutta lopputuotteessa koskeva rajoitus poistetaan lajikkeisiin liittyvien kaupallisten etunäkökohtien vuoksi ja myös siksi, että näiden lajikkeiden on osoitettu soveltuvan laadulliseen käsittelyyn.

2.3 Uusi merkintätermi ”viñedo singular” (single vineyard -viinitila) ja edellytykset sen käytölle

Useita kohtia tuote-eritelmässä (3.b.3, 4, 5, 8.b.1, 8.b.3.4, 8.b.4.1, 8.b.4.3, 8.b.5.2, 8.b.5.3, 8.b.5.5, 8.b.6.2, 8.b.6.3, 8.b.6.4, 8.b.7.3, 8.b.9, 8.b.10.3, 8.b.10.5, 8.b.10.9) ja yhtenäisessä asiakirjassa (2.5.1 jalostustuotos, 2.5.2, 2.6 viimeinen kohta, 2.9, merkinnät) on muutettava niin, että niihin lisätään edellytykset termin ”viñedo singular” (single vineyard -viinitila) käytölle.

Kuluttajien tarpeeseen saada enemmän tietoa viinien alkuperästä viinin etiketissä on vastattava. Tämän lisäksi toimijat ovat kiinnostuneita edistämään sellaisten viinien myyntiä, joilla on erityinen alkuperä ja joita tuotetaan vain tietyssä paikassa. Myös nykyinen viinitarjonta ja siihen tehtävät mahdolliset uudet lisäykset on tarpeen järjestää ja standardoida asianmukaisesti. Kaikkien edellä mainittujen tekijöiden vuoksi oli järkevää laatia lain nro 6/2015 neljännen lisäsäännöksen soveltamisalan puitteissa edellytykset sellaisten pienempien maantieteellisten yksiköiden viinien tunnustamiselle, joille Riojan tapauksessa on myönnetty nimitys ”viñedo singular” (single vineyard -viinitila).

Tämän vuoksi kahden viime vuoden aikana on laadittu useita ehdotuksia ja analysoitu vaihtoehtoja. On myös pyydetty lausuntoja asiantuntijoilta ja käyty keskusteluja ja pyritty siten selvittämään pienimmätkin yksityiskohdat. Tämän seurauksena säädettiin asetus, jossa otetaan huomioon nykyisiin tuoteluokkiin perustuva menestys ja jossa tarjotaan näiden luokkien perusteella tiettyjen kuluttajien arvostamaa tietoa.

Single vineyard -viinitilojen on oltava tasapainoisia, niiden viiniköynnökset eivät saa olla liian elinvoimaisia ja niiden on täytettävä tietyt laatuvaatimukset. Alkuperään yhdistettynä nämä tekijät auttavat tuottamaan korkealaatuista viiniä.

Tästä syystä ja koska viinien jäljitettävyys on pakollinen vaatimus, on laadittu menettelyjä, joilla tasapaino varmistetaan. Asetuksessa myös säädetään ikään, tuotokseen, viljelymenetelmiin, sadonkorjuuseen ja jalostukseen liittyvistä rajoituksista. Aistinvarainen arviointi on vaativampaa, ja yhteyden viinitilaan on oltava pitkäkestoinen.

Tämä auttaa laajentamaan Rioja-viinien tarjontaa, mikä vuorostaan auttaa vahvistamaan ”Riojan” asemaa johtavana ja uraauurtavana suojattuna alkuperänimityksenä. Myös mielipidevaikuttajat arvostavat sitä enemmän.

2.4 Perinteisten merkintöjen ”Reserva” ja ”Gran Reserva” käytön edellytyksiin tehtävät muutokset

Tuote-eritelmän 3.C kohdassa on muutettava otsikoita ”Perinteisen merkinnän ’Reserva’ osalta” ja ”Perinteisen merkinnän ’Gran Reserva’ osalta”. Tämä ei vaikuta yhtenäiseen asiakirjaan.

Reserva-punaviinien osalta lisätään pullokypsytyksen vähimmäisajat, ja Gran Reserva -punaviinien osalta tätä aikaa lyhennetään näitä perinteisiä merkintöjä koskevassa Espanjan lainsäädännössä säädettyjen vähimmäismääräaikojen puitteissa.

Pullokypsytyksen vähimmäisaikaa ei täsmennetä täydentävän perinteisen merkinnän ”Reserva” määritelmässä, joka sisältyy 12. toukokuuta 2015 annettuun lakiin nro 6/2015 ja suojatun alkuperänimityksen ”Rioja” tuote-eritelmään. Tämä jätettiin siis toimijan harkintavaltaan, ja tämä sai vapaasti päättää, milloin kyseisen tuoteluokan oikea tasapaino ja oikeat ominaisuudet oli saavutettu. Viininvalmistamoissa lähetettäväksi leimattujen ja myyntipisteeseen hankittujen viinien aistinvaraisen valvonnan osalta päätettiin, että vähimmäismääräajan määrittäminen punaviinien pullokypsytykselle olisi selkeästi laatua edistävä toimenpide, kun otetaan huomioon määritelmän mukainen kokonaiskypsytysajan vähimmäiskesto. Näin myös noudatettaisiin jatkuvaa parannusprosessia, johon Riojassa on aina sitouduttu. Suojatun alkuperänimityksen ”Rioja” sääntelyneuvoston täysistunnossa päätettiin 11. marraskuuta 2016, että Reserva-punaviinejä on kypsytettävä pulloissa vähintään kuuden kuukauden ajan sen jälkeen, kun niitä on kypsytetty tynnyreissä vähintään yhden vuoden ajan. Kypsytys- ja vanhentumisprosessin kokonaiskeston on oltava vähintään 36 kuukautta.

Perinteisen täydentävän merkinnän ”Gran Reserva” määritelmä tarkoittaa, että suojatun alkuperänimityksen ”Rioja” tuote-eritelmä on joiltakin osin joustamaton verrattuna sen määritelmään, joka vahvistettiin 12. toukokuuta 2015 annetussa laissa 6/2015. Laissa säädetään pullokypsytyksen vähimmäisajaksi 36 kuukautta sen jälkeen, kun viiniä on kypsytetty tynnyrissä 24 kuukauden ajan. Espanjan lainsäädännössä edellytetään, että viiniä kypsytetään tynnyrissä vähintään 18 kuukauden ajan, mutta siinä ei täsmennetä, kuinka kauan viiniä on kypsytettävä pullossa. Rioja-viineihin sovelletaan tiukempia sääntöjä tynnyrissä kypsyttämisen vähimmäisajan (24 kuukautta) osalta, koska katsotaan, että tällä tavoin voidaan tuottaa monipuolisempia ja ilmeikkäämpiä viinejä sekä taata optimaalinen laatu. Pullokypsytyksen vähimmäisaika lyhennetään 24 kuukauteen. Se on edelleen pitempi kuin kansallisessa lainsäädännössä, jossa tätä aikaa ei määritetä. Kypsytys- ja vanhentamisprosessin 60 kuukauden vähimmäistä kokonaiskestoa ei kuitenkaan muuteta. Suojatun alkuperänimityksen ”Rioja” sääntelyneuvosto päätti 11. marraskuuta 2016 pidetyssä täysistunnossa, että Gran Reserva -luokkaan sisältyvät punaviinit määritellään viineiksi, joita on kypsytetty ja vanhennettu viininvalmistamossa vähintään 60 kuukauden ajan, josta niiden on täytynyt olla vähintään 24 kuukautta tynnyrissä ja vähintään 24 kuukautta pullossa.

2.5 Lisätään uusi suojatun tuotteen luokka – laatukuohuviini

Useita kohtia tuote-eritelmässä (2, 2.a.1, 2.a.2, 2.a.4, 2.a.5, 2.a.6, 2.a.7, 2.a.8, 2.b, 3.b.1, 3.b.2, 3.b.3, 3.b.4, 3.c, 7, 8.b.5.1, 8.b.7.2, 8.b.9, 8.b.10.3) ja yhtenäisessä asiakirjassa (2.3, 2.4, 2.5.1, 2.8, 2.9, merkinnät) on muutettava niin, että niihin lisätään uuden tuoteluokan vaatimukset ja sen yhteys.

Markkinatiedot osoittavat, että kuohuviinit ovat menestyneet viime vuosina poikkeuksellisen hyvin. Pysyvästi markkinasuuntautuneena nimityksenä ”Rioja” ei voi jättää tätä tilaisuutta hyödyntämättä. Kuohuviinit sisältyvät huomattavan monen espanjalaisen alkuperänimityksen tuote-eritelmään, ja siksi päätös laajentaa alkuperänimityksen ”Rioja” kuvausta ei ole millään tavoin harkitsematon tai epälooginen.

Jotta laatuvaatimukset pysyisivät samoina kuin kuohumattomilla viineillä, tarkoituksena on luoda korkeatasoinen kuohuviini. Tämä on syynä tuotosta ja sokeripitoisuutta (Brut, Extra Brut ja Brut Nature) koskeville rajoituksille. Tästä ovat osoituksena perinteisen viininvalmistusmenetelmän käyttö ja vähintään 15 kuukauden kypsytysaika.

2.6 Alueiden ja kuntien viinit

Useita kohtia tuote-eritelmässä (2.a.1, 8.b.9, 8.b.10.3, 8.b.10.10) ja yhtenäisessä asiakirjassa (2.6 ”Rioja Baja” vaihdetaan nimeksi ”Rioja Oriental”, 2.8, 2.9, merkinnät) on muutettava niin, että niihin lisätään edellytykset, jotka viinin on täytettävä, jotta sen etikettiin voidaan merkitä tietyn alueen tai kunnan nimi.

Osa-alueen käsite korvataan alueen käsitteellä, ja kolme nykyistä aluetta säilytetään. Yhden nimi kuitenkin vaihdetaan (”Rioja Baja” vaihdetaan nimeksi ”Rioja Oriental”). Jos viini on peräisin tietystä kunnasta, myös tämän kunnan nimi voidaan jatkossa merkitä etikettiin.

Sääntelyneuvoston täysistunnossa päivitettiin aluemerkintöjä (osa-alueiden nimiä muutettiin niin, että ne ilmaisevat paremmin ajattelutapaa, jota Rioja-viineillä halutaan välittää: että on olemassa alueellinen kokonaisuus, joka on suurempi kuin nämä kolme rajattua aluetta tai pienemmät maantieteelliset yksiköt) sekä kuntia tai kaupunkeja koskevia sääntöjä. Tarkoituksena oli lisätä niiden näkyvyyttä ja edistää viinien myyntiä. Näin myös vastataan toimijoiden, mielipidevaikuttajien ja loppukuluttajien huolenaiheisiin. He vaativat etiketteihin enemmän tietoa siitä laajasta valikoimasta viinejä, joille on myönnetty suojattu alkuperänimitys ”Rioja” ja joita nykyisin tarjotaan markkinoilla. Merkinnöillä täydennetään sellaisten perinteisten ja menestyneiden viinien valikoimaa, jotka on valmistettu sekoittamalla eri alkuperää olevia viinejä.

Jäljitettävyysmenettelyä koskevat säännöt määritettiin vuonna 1998, ja tämän seurauksena etikettiin voitiin lisätä kunnan nimi tai merkintä ”Rioja Alta”, ”Rioja Alavesa” tai ”Rioja Baja”. Nyt sääntelyneuvosto on mennyt hieman pidemmälle ja ottanut huomioon tilanteet, joissa viininvalmistajat viljelevät viiniköynnöksiä paikoissa, jotka ovat toistensa naapureita. Tämän perusteella käytettävistä rypäleistä 15 prosenttia voi olla peräisin edellä mainittujen pienempien alueellisten yksiköiden ulkopuolelta. Kestävyyden edistämiseksi ja keinottelun välttämiseksi viinitiloilta edellytetään pitkäaikaista sitoutumista. Poikkeama on EU:n lainsäädännön mukainen.

Toinen uusi edistysaskel on se, että kuntia tai nykyisiä alueita koskeville tiedoille etiketissä varattua tilaa on lisätty. Tähän asti näille merkinnöille varattu tila viinipullojen etiketissä oli enintään kaksi kolmasosaa merkinnälle ”Rioja” varatusta tilasta. Tästä lähtien merkinnät voidaan näyttää tasapuolisesti. Ainoana vaatimuksena on, että ne eivät saa olla näkyvämpiä kuin alkuperänimitys.

Rioja laajentaa edelleen nykyistä tuoteluokkien valikoimaansa osana jatkuvaa parannusprosessia, johon se on sitoutunut. Se myös pyrkii jatkuvasti vahvistamaan asemaansa yhtenä kansainvälisten markkinoiden laatuviinisegmentin merkittävistä alueista. Tällaisella nykyisen viinitarjonnan luokittelulla vahvistetaan tietyt vaatimukset, joiden avulla voidaan taata tuotteen laatu ja etikettimerkintöjen paikkansapitävyys.

2.7 Roseeviinien väri-intensiteettiä koskeva muutos

Tuote-eritelmän 2.a.3 kohtaa on muutettava. Tämä ei kuitenkaan aiheuta muutoksia yhtenäiseen asiakirjaan.

Roseeviinien väri-intensiteetti saa olla pienempi.

Tämän suojatun alkuperänimityksen kattamien laatukuohuviinien väri-intensiteetin osalta on yhtenäisyyden vuoksi järkevää ottaa käyttöön samat luokat, joita käytetään nimityksen kattamien kuohumattomien viinien yhteydessä. Lisäksi on järkevää ottaa huomioon nyt muodissa olevat ja kuluttajien suosimat viinit, joilla on pienempi väri-intensiteetti.

2.8 Muutetaan päivämääriä, joista kypsymisvaiheen lasketaan alkavan

Tuote-eritelmän kohtaa 3.c on muutettava. Tämä ei kuitenkaan aiheuta muutoksia yhtenäiseen asiakirjaan.

Perinteisellä merkinnällä ”Crianza” varustettujen viinien osalta ei enää mainita päivämäärää, josta alkaen kypsytysaika lasketaan. Sääntelyneuvostolla on valtuudet tehdä asiaa koskevia sopimuksia.

Muutos johtuu siitä, että sadonkorjuu on alkanut viime vuosina aikaisemmin. On pantu merkille, että tämän seurauksena sekä viininvalmistuksen aloittamista että viinin laittamista tynnyriin on aikaistettu. Näin ollen todellisuus ja se, milloin laskenta olisi aloitettava tuote-eritelmän mukaan, olivat keskenään ristiriidassa.

Edellä mainitut syyt ja nykyolosuhteet huomioon ottaen todetaan, että samassa jaksossa mainittua päivämäärää 1. lokakuuta on siirrettävä eteenpäin laskettaessa niiden kahden kalenterivuoden alkamisajankohtaa, jotka on käytettävä kypsytysprosessiin.

Suojatun alkuperänimityksen hallinnoinnista vastaava elin voi harkintansa mukaan tehdä asiaa koskevia sopimuksia, jotta mahdolliset tulevat muutokset olosuhteissa voidaan ottaa huomioon.

YHTENÄINEN ASIAKIRJA

1. Tuotteen nimi

Rioja

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viinin/viinien kuvaus

Valko- ja roseeviinit (kuivat ja puolikuivat)

Valkoviinit: oljenkeltainen, jossa limetinvihreän vivahteita, puhdas ja kirkas. Lajikkeelle tyypillinen vihreän hedelmän, kukkien ja vihannesten aromi. Kohtalainen hapokkuus, jossa tuoreuden tuntu.

Roseeviinit: mansikkamainen, jossa vivahdus vadelmanpunaista (Crianza-viineissä lohenpunaista), kirkas, puhdas. Punaisten hedelmien aromi, jossa kukkaisia vivahteita. Tasapainoinen hapokkuus ja hedelmäisyys sekä raikkauden tuntu.

Kummassakin tapauksessa aromit sekoittuvat kypsytysprosessin aikana tammisiin aromeihin (vaniljaisia, paahdettuja ja savuisia vivahteita) ja hapokkuus yhdistyy paahteisiin ja puumaisiin vivahteisiin.

— Alkoholipitoisuus vaihtelee osa-alueiden ja kypsymisen mukaan.

— Yli vuoden ikäisten viinien haihtuvuus on suurempi.

— Rikkidioksidipitoisuus enintään 180 mg/l, jos sokeria < 5 g/l.

— Rajoituksiin, joita ei kateta tuote-eritelmässä, sovelletaan voimassa olevaa lainsäädäntöä. Yleiset analyyttiset ominaisuudet Kokonaisalkoholipitoisuus enintään (tilavuusprosentteina) Todellinen alkoholipitoisuus vähintään (tilavuusprosentteina) 10,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/l) 240

Valko- ja roseeviinit (puolimakeat ja makeat)

Valkoviinit: oljenkeltainen, limetinvihreän vivahteita, puhdas ja kirkas. Lajikkeelle tyypillinen vihreän hedelmän, kukkien ja vihannesten aromi. Kohtalainen hapokkuus, raikkauden ja makeuden tuntua tyypistä riippuen.

Roseeviinit: mansikkamainen, jossa vivahdus vadelmanpunaista (Crianza-viineissä lohenpunaista), kirkas, puhdas. Punaisten hedelmien aromi, jossa kukkaisia vivahteita. Tasapainoinen hapokkuus ja hedelmäisyys, raikkauden ja makeuden tuntua tyypistä riippuen.

Kummassakin tapauksessa aromit sekoittuvat kypsytysprosessin aikana tammisiin aromeihin (vaniljaisia, paahdettuja ja savuisia vivahteita), ja hapokkuus yhdistyy paahteisiin ja puumaisiin vivahteisiin.

— Alkoholipitoisuus vaihtelee osa-alueiden ja kypsytysajan mukaan.

— Yli vuoden vanhojen viinien haihtuvuus on suurempi.

— Rikkidioksidipitoisuus enintään 180 mg/l, jos sokeripitoisuus < 5 g/l.

— Rajoituksiin, joita ei kateta tuote-eritelmässä, sovelletaan voimassa olevaa lainsäädäntöä. Yleiset analyyttiset ominaisuudet Kokonaisalkoholipitoisuus enintään (tilavuusprosentteina) Todellinen alkoholipitoisuus vähintään (tilavuusprosentteina) 10,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 25 Kokonaisrikkidioksidipitoisuus enintään (mg/l) 240

Punaviinit (kuivat ja puolikuivat)

Nuoret viinit ovat väriltään purppuranpunaisia violeteilla vivahteilla, Crianza-viinit ovat kastanjan- ja kirsikanpunaisia, Reserva-viinit ovat kirsikanpunaisia rubiininpunaisin vivahtein, Gran Reserva -viinit ovat rubiininpunaisia punaruskein vivahtein. Tuoksu: Crianza-viineissä intensiivisen hedelmäinen, lajikkeelle ominaisia ja kukkaisia vivahteita sekä paahdettuja tammisia aromeja. Reserva- ja Gran Reserva -viinien aromit ovat moniulotteisempia ja mausteisia. Maku: aromikas maku, jossa happo-, alkoholi- ja tanniinipitoisuus ovat tasapainossa. Kypsyminen lisää pehmeyttä ja viipyilevyyttä.

— Alkoholipitoisuuden raja-arvot vaihtelevat osa-alueiden ja kypsytysajan mukaan.

— Haihtuvuus: yli vuoden ikäisissä kuivissa viineissä enintään 1 g/l 10 tilavuusprosenttiin asti ja 0,06 g/l kunkin 10 tilavuusprosentin ylittävän prosenttiyksikön osalta.

— Rikkidioksidipitoisuus: Enintään 140 mg/l, jos sokeripitoisuus < 5 g/l.

— Rajoituksiin, joita ei kateta tuote-eritelmässä, sovelletaan voimassa olevaa lainsäädäntöä. Yleiset analyyttiset ominaisuudet Kokonaisalkoholipitoisuus enintään (tilavuusprosentteina) Todellinen alkoholipitoisuus vähintään (tilavuusprosentteina) 11,5 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/l) 180

Laatukuohuviinit (valkoiset tai rosee-)

Viini, jossa hiilidioksidia purkautuu jatkuvasti pieninä kuplina viiniä juotavaksi tarjottaessa.

Laatukuohuviini, samoin kuin sen cuvée ensimmäisen käymisen jälkeen, on kirkas, eikä siinä ole hiukkasia suspensiossa. Viinin värissä on keltaisen tai vaaleanpunaisen eri sävyjä.

Viinin aromissa on oltava positiivista raikkautta ja hedelmäisyyttä sekä moniulotteisuutta, mikä johtuu sakalla pitämisestä toisen käymisen aikana. Tämä ominaisuus erottuu parhaiten Reserva- ja Gran Añada -viineissä. Viinissä ei saa olla virheitä eikä etenkään sellaisia, jotka johtuvat hapettumisesta tai pelkistymisestä.

— Rajoituksiin, joita ei kateta tuote-eritelmässä, sovelletaan voimassa olevaa lainsäädäntöä.

Todellinen alkoholipitoisuus enintään 13 tilavuusprosenttia.

Yleiset analyyttiset ominaisuudet Kokonaisalkoholipitoisuus enintään (tilavuusprosentteina) Todellinen alkoholipitoisuus vähintään (tilavuusprosentteina) 11 Vähimmäishappopitoisuus 5,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 10,83 Kokonaisrikkidioksidipitoisuus enintään (mg/l) 140

5. Viininvalmistusmenetelmät

a. Olennaiset viininvalmistusmenetelmät

Viljelymenetelmä

Viinitilojen katsotaan aloittavan tuotannon neljännellä kasvukaudella (tai sitä ennen luvan saatuaan).

Tiheys: vähintään 2 850 ja enintään 10 000 köynnöstä hehtaarilla

Viininköynnösten leikkuu-/kasvatusjärjestelmät: Goblet-leikkaus ja sen muunnokset, ”double cordon”-, ”rod and thumb”-, ”single cordon” tai ”unilateral cordon” -leikkaus sekä kaksinkertainen Guyot-leikkaus (vain lajikkeille Chardonnay, Sauvignon Blanc, Verdejo, valkoinen Maturana, valkoinen Tempranillo ja Turruntés).

Suurin sallittu silmujen määrä: 12 silmua/viiniköynnös, 16 silmua mainituilla valkoisilla lajikkeilla ja 14 silmua Grenache-lajikkeella. Poikkeukset ovat mahdollisia.

Kastelu: sallittu. Elokuun 15. päivän ja sadonkorjuun välisenä aikana kasteluun on käytettävä vain paikallisia järjestelmiä, ja siitä on ilmoitettava kirjallisesti 24 tuntia etukäteen. Sprinklerikastelu on sallittu, jos siihen myönnetään lupa. Muut menetelmät on kielletty.

Laatukuohuviinien osalta rypäleet on korjattava käsin (koneellinen korjuu on kielletty).

Erityiset viininvalmistusmenetelmät

Lajikkeiden osuus viinityypin mukaan:

PUNAVIINI: vähintään 95 prosenttia punaisia rypälelajikkeita, jos rypäleet on perattu, ja 85 prosenttia, jos ne ovat kokonaisia.

VALKOVIINI: 100 prosenttia valkoisia rypäleitä.

ROSEEVIINI: vähintään 25 prosenttia punaisia rypäleitä

LAATUKUOHUVIINIT (VALKOISET JA ROSEE-) valkoisista ja/tai punaisista rypäleistä. Roseekuohuviineissä on oltava vähintään 25 prosenttia punaisia rypäleitä.

Vapaaehtoinen rypäleiden värien sekoittaminen on tehtävä toimituksen jälkeen.

Rypäleen ominaisuudet: terve, vähimmäisalkoholipitoisuus punaviineillä 11 tilavuusprosenttia, valkoviineillä 10,5 tilavuusprosenttia ja laatukuohuviineillä 9,5 tilavuusprosenttia.

Suurin sallittu enimmäistuotos

— 70 litraa 100 kg:n sadosta viinien osalta. Tämä voi poikkeustapauksissa vaihdella tietyissä rajoissa.

— 62 litraa 100 kg:n sadosta laatukuohuviinien osalta. Tämä voi poikkeustapauksissa vaihdella tietyissä rajoissa.

— 65 litraa 100 kg:n sadosta sellaisten viinien osalta, joilla on ”viñedo singular”-merkintä (”single vineyard”). Vaihtelua ei sallita.

Viininvalmistukseen liittyvä rajoitus

Kiellot koskevat seuraavia:

— sellaisten rypälemehujen tai viinien käyttö suojatuissa viineissä, jotka on valmistettu riittämättömässä paineessa

— jatkuvatoimiset puristimet, keskipakoiset murskaimet, viinirypäleiden esikuumennus tai rypälemehun tai viinin kuumennus puristejäännöksen kanssa väriaineen erottamiseksi

— tammen palasten käyttö tuotannossa, kypsyttämisessä tai varastoinnissa

— erityyppisten viinien sekoittaminen sellaisen viinin valmistamiseksi, joka eroaa sekoitetuista viineistä.

Erityiset edellytykset viininvalmistukselle

— Astiakäyminen: vain valko- ja roseeviinit, joiden on oltava tynnyrissä ainakin kuukauden ajan.

— Maserointi hiilidioksidin avulla: punaviinien valmistuksessa käytettävien valkoisten rypäleiden osuus saa olla enintään 5 prosenttia, jos rypäleet on perattu, ja 15 prosenttia, jos rypäleet ovat kokonaisia.

— Laatukuohuviinit: perinteinen menetelmä. Vähintään 15 peräkkäistä kuukautta tiragen ja sakanpoiston välillä samassa pullossa. Koko tuotantoprosessi merkintä mukaan luettuna tapahtuu samassa viinikellarissa. Jälkikäymisessä todellinen alkoholipitoisuus ei saa olla yli 1,5 tilavuusprosenttia. Expedition-liuos ei saa lisätä todellista alkoholipitoisuutta yli 0,5:tä tilavuusprosenttia. Sakanpoiston jälkeen viinin siirtäminen suodattamatta tilavuudeltaan alle 0,75 litran tai vähintään 3 litran lasipulloihin on sallittu. Happamuuden lisääminen ja värin poistaminen on kielletty.

b. Enimmäistuotokset

Punaiset lajikkeet

6 500 kg rypäleitä/ha

Punaiset lajikkeet

45,5 hl/ha

Valkoiset lajikkeet

9 000 kg rypäleitä/ha

Valkoiset lajikkeet

63 hl/ha

Punaiset rypäleet, jotka on tarkoitettu single vineyard -viineihin (”viñedo singular”).

5 000 kg rypäleitä/ha

Punaiset rypäleet, jotka on tarkoitettu single vineyard -viineihin (”viñedo singular”).

32,5 hl/ha

Valkoiset rypäleet, jotka on tarkoitettu single vineyard -viineihin (”viñedo singular”).

6 922 kg rypäleitä/ha

Valkoiset rypäleet, jotka on tarkoitettu single vineyard -viineihin (’viñedo singular’).

44,99 hl/ha

6. Rajattu maantieteellinen alue

RIOJA ALTA

La Riojan itsehallintoalue

Ábalos

Alesanco

Alesón

Anguciana

Arenzana de Abajo

Arenzana de Arriba

Azofra

Badarán

Bañares

Baños de Río Tobía

Baños de Rioja

Berceo

Bezares

Bobadilla

Briñas

Briones

Camprovín

Canillas

Cañas

Cárdenas

Casalarreina

Castañares de Rioja

Cellórigo

Cenicero

Cidamón

Cihuri

Cirueña

Cordovín

Cuzcurrita de Río Tirón

Daroca de Rioja

Entrena

Estollo

Foncea

Fonzaleche

Fuenmayor

Galbárruli

Gimileo

Haro

Hervías

Herramélluri

Hormilla

Hormilleja

Hornos de Moncalvillo

Huércanos

Lardero

Leiva

Logroño

Manjarrés

Matute

Medrano

Nájera

Navarrete

Ochánduri

Ollauri

Rodezno

Sajazarra

San Asensio

San Millán de Yécora

San Torcuato

San Vicente de la Sonsierra

Santa Coloma

Sojuela

Sorzano

Sotés

Tirgo

Tormantos

Torrecilla sobre Alesanco

Torremontalbo

Treviana

Tricio

Uruñuela

Ventosa

Villalba de Rioja

Villar de Torre

Villarejo

Zarratón

Burgosin maakunta (Miranda de Ebro): El Ternero (erillisalue)

RIOJA ORIENTAL

La Riojan itsehallintoalue

Agoncillo

Aguilar del Río Alhama

Albelda

Alberite

Alcanadre

Aldeanueva de Ebro

Alfaro

Arnedillo

Arnedo

Arrúbal

Ausejo

Autol

Bergasa

Bergasilla

Calahorra

Cervera del Río Alhama

Clavijo

Corera

Cornago

El Redal

El Villar de Arnedo

Galilea

Grávalos

Herce

Igea

Lagunilla de Jubera

Leza del Río Leza

Molinos de Ocón

Murillo de Río Leza

Muro de Aguas

Nalda

Ocón (La Villa)

Pradejón

Préjano

Quel

Ribafrecha

Rincón de Soto

Santa Engracia de Jubera (pohjoisosa)

Santa Eulalia Bajera

Tudelilla

Villamediana de Iregua

Villarroya

Navarran itsehallintoalue

Andosilla

Aras

Azagra

Bargota

Mendavia

San Adrián

Sartaguda

Viana

RIOJA ALAVESA

Álavan maakunta

Baños de Ebro

Barriobusto

Cripán

Elciego

Elvillar de Alava

Labastida

Labraza

Laguardia

Lanciego

Lapuebla de La barca

Leza

Moreda de Alava

Navaridas

Oyón

Salinillas de Buradon

Samaniego

Villabuena de Álava

Yécora

Ebro-joen oikealla rannalla Lodosan kunnassa sijaitsevat ja sääntelyneuvoston viinitilarekisteriin 29. huhtikuuta 1991 alkaen lisätyt viinitilat säilytetään rekisterissä niin kauan kuin ne ovat olemassa.

Muutokset tuotantoalueeseen kuuluvien kuntien rajoissa eivät aiheuta rekisteröityjen viinitilojen poistamista viinitilarekisteristä.

Tuotantoalueeseen kuuluu pienempiä maantieteellisiä yksiköitä, jotka on määritetty single vineyard -viinitiloiksi (”viñedos singulares”). Nämä ovat pienempiä kuin kunnat ja voivat koostua yhdestä maarekisteriin merkitystä palstasta tai monista eri palstoista. Viiniköynnösten on oltava vähintään 35 vuotta vanhoja.

7. Pääasiallinen rypälelajike / pääasialliset rypälelajikkeet

VALKOINEN GARNACHA

ALARIJE – MALVASÍA RIOJANA

ALBILLO MAYOR – TURRUNTÉS

SAUVIGNON BLANC

TEMPRANILLO

VALKOINEN TEMPRANILLO

VERDEJO

PUNAINEN GRENACHE

CHARDONNAY

MACABEO – VIURA

VALKOINEN MATURANA

PUNAINEN MATURANA

MAZUELA

GRACIANO

8. Yhteyden/yhteyksien kuvaus

VIINI

Rioja Altan rypäleistä valmistettujen viinien ominaisuuksiin on vaikuttanut erityisesti Atlantin ilmasto. Se antaa viineille kohtuullisen alkoholipitoisuuden ja vahvasti hapokkaan täyteläisyyden. Tämän vuoksi viinit soveltuvat tynnyrissä kypsyttämiseen. Alueella on kasvukauden aikana vähemmän päivänvaloa kuin sen eteläpuolella sijaitsevalla alkuperänimityksen kattamalla alueella. Myös sademäärä on tällä alueella runsaampi, mikä vaikuttaa suoraan viinin hapokkuuteen. Nämä tekijät yhdessä Sierra de Cantabria -vuoriston antaman suojan kanssa parantavat kuvattuja viinien ominaisuuksia joko viineissä sellaisenaan tai sekoitettuina muilta alueilta peräisin oleviin viineihin. Rioja Alavesan alueella Atlantin ja Välimeren ilmastojen lähentyminen vaikuttavat siten, että viinien alkoholipitoisuus on suurempi kuin edellä mainituilla viineillä. Lisäksi viinien hapokkuus on alhaisempi ja ne ovat monipuolisempia, koska ne soveltuvat sekä välittömään kulutukseen että kypsyttämiseen. Pohjoisessa Sierra de Cantabria -vuoriston antamalla suojalla on tätäkin suurempi merkitys. Päivänvalon määrä on sama kuin Rioja Altan alueella, mutta sademäärä on pienempi. Monipuolisuutensa vuoksi viinit ovat ihanteellisia myös sekoitettujen viinien valmistukseen. Eteläisimpänä olevan Rioja Orientalin alueella sademäärä on pienempi ja Välimeren ilmastolle tyypillisesti auringonpaistetta on yleensä enemmän. Viinien alkoholipitoisuus on suurempi, ja niiden aromit ovat ihanteellisia kypsytettäväksi tarkoitettujen viinien sekoittamiseen. Ilmasto-olosuhteiden vaikutuksesta viinit voivat soveltua myös välittömään kulutukseen.

Maaperäanalyysi kattaa kolme pääasiallista tyyppiä. Ensinnäkin alkuperänimityksen kattaman alueen pohjoisimmassa osassa on savi- ja kalkkikivimaata. Nämä muodostavat perustan viininviljelylle Rioja Alavesan ja Rioja Altan välissä. Toiseksi Rioja Altan ja Rioja Orientalin alueiden alluviaalisessa ja rautapitoisessa maassa tuotetaan viinejä, jotka eivät ole yhtä täyteläisiä kuin edellä mainitut.

Taloudellisesta näkökulmasta tarkasteltuna viinin osuus alueen BKT:sta on 20 prosenttia. Viininviljely on vanha perinne ja viinillä on elintärkeä merkitys alueelle, joka on näin ollen riippuvainen viininviljelyn kestävyydestä. Tämän vuoksi kuvattuja luonnonolosuhteita hyödynnetään täysimääräisesti. Erikoisuutena on viinien kypsyttäminen, minkä seurauksena alueella on yksi maailman suurimmista tammitynnyrikeskittymistä.

LAATUKUOHUVIINI

”Rioja” tunnetaan pääasiassa kuohumattomien viinien tuotannosta. Tietyt viininvalmistamot ovat kuitenkin valmistaneet perinteisellä menetelmällä laatukuohuviinejä 1800-luvun puolivälistä alkaen, joten niillä on menetelmästä taitotietoa ja kokemusta.

Raikkaus ja hapokkuus ovat kaksi tärkeää elementtiä laatukuohuviinien valmistuksessa. Winkler-indeksin mukaan Rioja sijoittuu viileämmän lämpötilan alueelle. Tästä syystä kasvukaudet ovat lyhyitä, minkä ansiosta oikea fenolikypsyys saavutetaan ilman korkeaa alkoholipitoisuutta. Nämä tekijät tarjoavat ihanteellisen lähtökohdan näiden viinien tuotannolle.

9. Olennaiset lisäedellytykset

Oikeudellinen kehys:

Kansallinen lainsäädäntö

Lisäedellytyksen tyyppi

Pakkaaminen rajatulla maantieteellisellä alueella

Edellytyksen kuvaus:

Suojatun alkuperänimityksen ”Rioja” kattamia viinejä saa pullottaa vain sääntelyneuvoston rekisteröimissä viininvalmistamoissa. Muussa tapauksessa viinissä ei saa käyttää tätä nimitystä.

Vaatimus perustuu siihen, että kun viiniä kuljetetaan ja se pullotetaan tuotantoalueen ulkopuolella, kuluttajille tarjottavan viinin laatu vaarantuu enemmän kuin silloin, kun nämä toimet suoritetaan tuotantoalueella. Vaatimuksella suojellaan Rioja-viinien hyvää mainetta vahvistamalla sen erityisominaisuuksia ja laatua. Sillä suojellaan suojattua alkuperänimitystä kaikkien asianomaisten tuottajien hyödyksi. Päätös vahvistettiin Euroopan unionin tuomioistuimen 16. toukokuuta 2000 antamalla tuomiolla.

Oikeudellinen kehys:

Kansallinen lainsäädäntö

Lisäedellytyksen tyyppi

Merkintöjä koskevat lisämääräykset

Edellytyksen kuvaus:

Merkintä ”RIOJA” on esitettävä näkyvästi ja heti sen alapuolella seuraavat tiedot: ”Denominación de Origen Calificada” (suojattu alkuperänimitys); sääntelyneuvoston leima; tavaramerkki; sekä rekisteröidyn viininvalmistamon nimi tai liikenimi.

Termejä ”tynnyri” ja ”puu” ei saa mainita viinin markkinoinnissa, mainonnassa eikä merkinnöissä ennen kypsytysprosessin päättymistä.

Alueen tai kunnan nimen käyttö on sallittu, kun rypäleet ovat peräisin sieltä ja kun viini tuotetaan, kypsytetään (tapauksen mukaan) ja pullotetaan siellä. Enintään 15 prosenttia viinin valmistukseen käytettävistä rypäleistä voi kuitenkin olla peräisin rekisteröidyistä viinitarhoista, jotka sijaitsevat sellaisissa kunnissa, joiden naapurialueella tai naapurikunnassa toimija harjoittaa toimintaansa. Lisäksi on esitettävä todisteet siitä, että edellä mainittu 15 prosenttia rypäleistä on saatavilla yksinoikeudella vähintään 10 peräkkäisen vuoden ajan.

Laatukuohuviinien tapauksessa perinteiseen menetelmään viittaava ilmaisu ”Método Tradicional” on merkittävä välittömästi sokeripitoisuuteen viittaavan merkinnän alapuolelle. Merkinnän kirjasinkoko ei saa olla suurempi kuin se, jota käytetään nimessä ”Rioja”.

Pakolliset tiedot sisältävässä etiketissä perinteiseen menetelmään viittaavan ilmaisun ”Método Tradicional” kirjasinkoko ei saa olla alle 0,3 cm.

Merkinnän ”viñedo singular” (single vineyard -viinitila) on oltava välittömästi sen merkinnän alapuolella, joka on rekisteröity tavaramerkiksi. Kirjainten koko ja paksuus eivät saa olla suurempia eikä kirjainten väri saa olla voimakkaampi kuin nimessä ”Rioja”.

Linkki tuote-eritelmään

http://www.mapama.gob.es/es/alimentacion/temas/calidad-agroalimentaria/calidad-diferenciada/dop/htm/dop_rioja.aspx

(1) EUVL L 347, 20.12.2013, s. 671.